Source: http://nsprevuca.sk/Aktuality/Aktuality.html
Timestamp: 2018-02-25 01:35:28+00:00
Document Index: 9284333

Matched Legal Cases: ['§ 38', '§ 38', '§ 38', '§ 38', '§ 38', '§ 38', '§ 38', '§ 38', '§ 38', '§ 38']

﻿ Nemocnica s poliklinikou, n.o. Revúca
Oznam - zmena lekára
Hematologická ambulancia. od 1.novembra 2017 ordinuje MUDr. Anna Kučáková .
Podrobnejšie informácie sa dozviete kliknitím na odkaz.
Oznam neprítomnosti lekára v ambulancii:)
MUDr. Sucháčová neordinuje od 12.02.2018 do 16.02.2018 v ORL ambulancii. V súrnych prípadoch smerujte prosím pacientov do FNsP B.Bystrica.
Otorinolaryngologická ambulancia I. - č.dverí 281
Tel. číslo: 048/441 3623
Sestra: Anna Berstligová
MUDr. Ružiaková Vlasta neordinuje od 29 .01.2018 do 30.01.2018 v TaRCH ambulancii .
MUDr. Repáčová Ľubomíra neordinuje dňa 25.01.2018 v OČNEJ ambulancii .
MUDr. Šmotková neordinuje dňa 25.01.2018 na neurologickej ambulancii.
MUDr. MUDr. Baločko neordinuje dňa 26.01.2018 na urologickej ambulancii.
Podľa § 38 ods. 8 písm. c) :
od povinnosti úhrady „c) podľa odseku 3 písm. c) je oslobodený poistenec, ak mu bola poskytnutá zdravotná starostlivosť v rámci
1. ambulantnej pohotovostnej služby v súvislosti s úrazom bezprostredne po jeho vzniku; to neplatí, ak úraz vznikol preukázateľne v dôsledku užitia alkoholu, inej návykovej látky alebo lieku užitého iným spôsobom, ako bolo odporučené lekárom,
2. ústavnej pohotovostnej služby v súvislosti s úrazom bezprostredne po jeho vzniku; to neplatí, ak úraz vznikol preukázateľne v dôsledku užitia alkoholu, inej návykovej látky alebo lieku užitého iným spôsobom, ako bolo odporučené lekárom,
3.ústavnej pohotovostnej služby a poskytovanie zdravotnej starostlivosti trvalo viac ako dve hodiny,
4. ambulantnej pohotovostnej služby a následne bol poistenec prijatý do ústavnej starostlivosti,
5. ústavnej pohotovostnej služby a následne bol poistenec prijatý do ústavnej starostlivosti,
6. ambulantnej pohotovostnej služby alebo ústavnej pohotovostnej služby, ak je poistenec maloletým dieťaťom a o poskytnutie zdravotnej starostlivosti žiada zariadenie, v ktorom je maloleté dieťa umiestnené na základe rozhodnutia súdu alebo orgánu sociálnoprávnej ochrany detí a sociálnej kurately, 23a)“.
Dôvody, podľa ktorých je poistenec oslobodený od povinnosti úhrady pri poskytovaní zdravotnej starostlivosti v rámci ústavnej pohotovostnej služby, sú uvedené v bodoch 2, 3, 5 a 6.
Na vyššie uvedené ustanovenia bezprostredne nadväzuje úprava v § 38a ods. 6 zákona č. 577/2004 Z. z., ktorá znie:
„Pri poskytovaní zdravotnej starostlivosti v rámci ústavnej pohotovostnej služby je výška úhrady poistenca za služby podľa § 38 ods. 3 písm. c), ak poistenec nie je oslobodený od povinnosti úhrady podľa § 38 ods. 8 písm. c)
b) 2 eurá, ak poistenec navštívi poskytovateľa ústavnej pohotovostnej služby v čase medzi 16. a 22. hodinou v pracovných dňoch a v čase medzi 7. a 22. hodinou v dňoch pracovného pokoja v okrese, v územnom obvode ktorého sa neposkytuje ambulantná pohotovostná služba 28a) alebo
c) 2 eurá, ak bol poistenec k poskytovateľovi ústavnej pohotovostnej služby odoslaný bezprostredne po poskytnutí ambulantnej pohotovostnej služby.“
Z hore uvedeného vyplýva, že poistenec, pokiaľ nie je oslobodený podľa § 38 ods. 8 písm. c) (výnimky v bodoch 2, 3, 5 a 6) uhrádza pri poskytovaní zdravotnej starostlivosti v rámci ústavnej pohotovostnej služby 10 eur podľa § 38a ods. 6 písm. a).
Ak však poistenec navštívi poskytovateľa ústavnej pohotovostnej služby v čase medzi 16. a 22. hodinou v pracovných dňoch a v čase medzi 7. a 22. hodinou v dňoch pracovného pokoja v okrese, v územnom obvode ktorého sa neposkytuje ambulantná pohotovostná služba, výška úhrady je znížená a poistenec zaplatí len 2 eurá podľa § 38a ods. 6 písm. b).
Výška úhrady je znížená na 2 eurá aj v prípade podľa § 38a ods. 6 písm. c), teda ak bol poistenec k poskytovateľovi ústavnej pohotovostnej služby odoslaný bezprostredne po poskytnutí ambulantnej pohotovostnej služby.
Ustanovenie o výške úhrady podľa § 38a ods. 6 písm. b) je účinné už od 1. novembra 2017. Ustanovenie podľa § 38a ods. 6 písm. c) je síce účinné tiež od 1. novembra 2017, avšak jeho zavedenie do praxe bude postupné, nakoľko je viazané na poskytovanie zdravotnej starostlivosti v nových ambulanciách ambulantnej pohotovostnej služby, ktoré budú vznikať priebežne.
Oznam 1)
Hematologická ambulancia - zmena lekára. Od 1.novembra 2017 ordinuje MUDr. Anna Kučáková .
Oznam 2) ! Absolventi lekárskych fakúlt – ponuka práce !
Nemocnica s poliklinikou, n.o. Revúca ponúka pracovné miesto lekára pre absolventov lekárskych fakúlt.
Ponúkame možnosť zaradenia do špecializačného štúdia do 6 mesiacov po nástupe do zamestnania, resp. okamžité zaradenie do rezidentského programu v špecializačnom odbore všeobecné lekárstvo alebo pediatria.
Ostatné podmienky, vrátane možnosti ubytovania budú dohodnuté pri osobnom pohovore.
Podrobnejšie informácie sa dozviete na 058 / 4833 302.
Oznam 3)
V obradnej sieni mesta Revúca ocenili bezpríspevkových darcov krvi.
Podrobnejšie informácie sa dozviete kliknutím TU.
Oznam 4)
Oznamujeme, že od 1.6.2014 sa zmenili návštevné hodiny v nemocnici na lôžkových oddeleniach.
Oznam 5)
Cenník administratívnych služieb a výkonov neuhrádzaných zo zdravotného poistenia, platný od 1.3.2014, nájdete pri oddeleniach alebo ambulanciách na podstránke "Zdravotnícke služby."
Oznam 6)
Oznamujeme, že dňa 3.3.2014 bola otvorená Lekáreň pri Nemocnici s poliklinikou, n.o. Revúca na ulici Litovelskej č.25
Podrobnejšie informácie o lekárni sa dozviete kliknutím TU.
Oznam 7)
Oznamujeme, že s účinnosťou od 1.mája 2012 na každé ultrasonografické vyšetrenie je nutné objednať sa osobne alebo na tel. čísle 058 / 4833 320.
Objednávky na ďalšie termíny vyšetrení bude možné uskutočniť na oddelení RDG alebo na tel. čísle 058-4833323.
Za objednanie sa nehradí žiadna suma.
Urgentné prípady budú vyšetrené prednostne.
Veríme, že týmto opatrením prispejeme k vašej spokojnosti a zabezpečíme ním vašu istotu vyšetrenia v určenom termíne.
Ďakujeme za porozumenie...
... Aktuality
Poďakovanie pacientov
Výberové konanie na pracovné pozície